

VLADA REPUBLIKE HRVATSKE

Zagreb, 21. prosinca 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva nad 2. KOKOSS konferencijom Interdisciplinarnost kao resurs - pojedinac i zajednica u fokusu (Dubrovnik, 22. - 25. veljače 2024.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad 2. KOKOSS konferencijom Interdisciplinarnost kao resurs - pojedinac i zajednica u fokusu, sukladno zamolbi Koordinacije komora u sustavu socijalne skrbi.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Koordinacija komora u socijalnoj skrbi (KOKOSS) uputila je zamolbu da Vlada Republike Hrvatske preuzme pokroviteljstvo nad 2. KOKOSS konferencijom „*Interdisciplinarnost kao resurs - pojedinac i zajednica u fokusu*, koja će se održati od 22. do 25. veljače 2024. u Dubrovniku.

Konferenciju zajednički organizira pet strukovnih komora u sustavu socijalne skrbi koje broje gotovo 8 tisuća stručnjaka iz reguliranih profesija koje su od posebnog interesa za Republiku Hrvatsku: socijalni radnici, psiholozi, psihoterapeuti, socijalni pedagozi i edukacijski rehabilitatori. Cilj konferencije je potaknuti promišljanja o međusobnoj suradnji i interdiciplinarnosti različitih profesija te međuresornoj suradnji kao resursu u svakodnevnom radu. Nasilje, prevencija, rad s mladima, socijalno uključivanje, primjeri dobre prakse, izazovi u radu, standardi rada i briga o dobrobiti stručnjaka - samo su dio sadržaja kojima će se stručnjaci baviti na konferenciji.

Uzevši u obzir da tematika uključuje suradnju više sustava: socijalnu skrb, zdravstvo, obrazovanje, pravosuđe, policiju i nevladin sektor, pokroviteljstvo Vlade Republike Hrvatske od velikog je značaja za ovu multidisciplinarnu konferenciju.